Written by Sergiu BĂDĂRĂU Categorie: ȘTIRI LOCALE Publicat: - Noi 01, 2015 - 15279

O persoană a decedat și a o alta a fost rănită într-un accident de circulație produs pe un drum județean din comuna Tanacu.

Polițiștii Biroului Rutier Vaslui au efectuat cercetări la locul producerii unui accident de ciculație, în urma căruia o femeie, în vârstă de 62 ani și-a pierdut viața.

Accidentul s-a produs în ziua de 30 octombrie a.c., pe D.J. 244 K, în comuna Tanacu. Oana F., în vârstă de 26 ani, din municipiul Iași, a condus un autovehicul ce tracta o semiremorcă, pe un drum comunal. La efectuarea manevrei de schimbare a direcției de mers la stânga, pe D.J. 244 K, a pierdut controlul asupra direcției de deplasare și a intrat în coliziune cu gardul din beton al unei locuințe.

Din accident a rezultat vătămarea corporală a doi pasageri, ambii din municipiul Iași, care au fost transportați la Spitalul Județean de Urgență Vaslui: o femeie, în vârstă de 62 ani și un bărbat, în vârstă de 64 ani. Având în vedere leziunile traumatice grave, femeia a fost transferată la o unitate medicală din municipiul Iași, unde însă a decedat.

Șoferița a fost testată cu aparatul alcooltest, iar rezultatul a arătat că nu a consumat băuturi alcoolice.

În cauză, polițiștii Biroului Rutier Vaslui continuă cercetările pentru stabilirea cu exactitate a condiţiilor în care s-a produs accidentul de circulație.

Adaugă comentariu